Puna (Indija)

Puna arba Pūna, Punė (, ) – miestas vakarų Indijoje, Maharaštros valstijoje, Vakarų Ghatų rytinėje papėdėje, prie Mulos ir Mūthos upių santakos, 149 km į pietryčius nuo Mumbajaus. Geležinkeliai į Mumbajų, Čenajų, Belgaumą, yra tarptautinis oro uostas. Išvystyta maisto, tekstilės, mašinų (automobilių, motociklų, autorikšų; bendrovių „Tata Motors“, „Mercedes Benz“, „General Motors“, „Volkswagen“, „Fiat“ įmonės). avalynės, odos, chemijos pramonė. Netoli miesto yra antibiotikų gamykla. Daug informacinių technologijų įmonių.

Mieste yra Marathų universitetas (nuo 1948 m.), virusologijos mokslinių tyrimų centras, nacionalinė chemijos laboratorija, astronomijos ir astrofizikos centras,, nacionalinė gynybos akademija, orientalistikos studijų, kino ir televizijos institutai. Veikia Radžos Kelkaro, Gandhi, genčių, nacionalinis karo muziejai, botanikos ir zoologijos sodai. Viduramžių tvirtovės Šanvar Petho liekanos (Shaniwar Wada).

Punoje gimė žymus marathų karvedys Šivadžis. Miestas laikomas Maharaštros kultūrine sostine. Veikia insititucijos, kuriose įgijamas tiek tradicinis, tiek vakarietiškas išsilavinimas (sanskrito literatūra). Pietinėje miesto dalyje ant kalvos yra Parvatės šventykla, gretimais – Ganešos šventykla. Vakarinėje dalyje yra nedidelė VIII a. uoloje išskaptuota Patalešvaros šventykla, skirta Šivai. Miesto šiaurėje yra pagrindinis Ošo judėjimo religinis centras (Radžnyšo ašramas).

 Istorija 
Istoriniuose šaltiniuose Pūnos miestas pirmą kartą paminėtas 937 m.

 Šaltiniai 

Kategorija:Milijoniniai miestai
Kategorija:Maharaštros miestai